KLASA: 007-02/23-01/1

URBROJ: 251-176-23-12

Zagreb, 31.5.2023.

**ZAPISNIK**

**24. sjednice Školskog odbora održane 7. lipnja 2023.**

**Početak sjednice:** 17,30

**Prisutni članovi Školskog odbora:** Višnja Dianežević, Marija Dianežević, Davor Radić, Drago Župarić Iljić, Marija Luković, Zvonimir Bulić

**Odsutni članovi Školskog odbora**: Ivana Kujundžić

Sjednici je prisutan ravnatelj Vatroslav Gabrić i zapisničar Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 6 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 23. sjednice održane 31. svibnja 2023.
2. Predstavljanje programa rada za mandatno razdoblje kandidata u natječajnom postupku imenovanja ravnatelja Osnovne škole Odra
3. Javno glasovanje o kandidatu s liste kandidata za ravnatelja Osnovne škole Odra i donošenje Odluke o imenovanju ravnatelja/ice Osnovne škole Odra
4. Pitanja i prijedlozi

Predloženi *dnevni red* prihvaćen je jednoglasno (6 glasova „za“) te se prelazi na raspravu po pojedinim točkama.

Predsjednica se zahvaljuje prisutnima na odvojenom vremenu i što su došli na ovu važnu sjednicu.

**Ad. 1. Usvajanje zapisnika 23. sjednice održane 31. svibnja 2023.**

Predsjednica Školskog odbora navodi kako je zapisnik poslan u e-mailu zajedno s pozivom. Pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik 23. sjednice održane 31. svibnja 2023.

**Ad. 2.**  **Predstavljanje programa rada za mandatno razdoblje kandidata u natječajnom postupku imenovanja ravnatelja Osnovne škole Odra**

Predsjednica Školskog odbora daje riječ kandidatu Vatroslavu Gabriću. Program rada za mandatno razdoblje poslan je svim članovima Školskog odbora.. Kandidat završava svoje izlaganje u trajanju od 20 minuta.

Predsjednica otvara raspravu.

Kandidat napušta sjednicu.

**Ad. 3. Javno glasovanje o kandidatu s liste kandidata za ravnatelja Osnovne škole Odra**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda te ističe kako je utvrđena izborna lista kandidata za imenovanje ravnatelja koji udovoljavaju uvjetima natječaja i koji su dostavili ponude u otvorenom roku dostavljena Učiteljskom vijeću, Vijeću roditelja, zboru radnika i Školskom odboru radi zauzimanja stajališta o kandidatima. Sjednica Vijeća roditelja održana je 5. lipnja 2023. dok su sjednice Učiteljskog vijeća i Zbora radnika održane 6. lipnja 2023. Na sjednicama su imenovana Povjerenstva za donošenje stajališta u postupku imenovanja ravnatelja koja su osigurala tajnost glasovanja radi zauzimanja stajališta o kandidatu za imenovanje ravnatelja.

Pisani zaključci Vijeća roditelja, Učiteljskog vijeća i Zbora radnika dostavljeni su Školskom odboru.

Tajnica napominje kako su članovi Školskog odbora iz reda Učiteljskog vijeća, Vijeća roditelja i Zbora radnika, sukladno članku 127. stavku 3. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22) obvezni zastupati i iznositi stajališta tijela koje ih je imenovalo, odnosno izabralo u Školski odbor.

Nakon provedene rasprave, predsjednica Školskog odbora poziva članove, sukladno članku 69. Statuta OŠ Odra, na javno glasovanje za imenovanje kandidata Vatroslava Gabrića za ravnatelja OŠ Odra. Predsjednica Školskog odbora je, na temelju javnog glasovanja članova Školskog odbora i prema obvezi zastupanja stajališta Učiteljskog vijeća, Vijeća roditelja i zbora radnika, utvrdila kako je Vatroslav Gabrić dobio 6 glasova te Školski odbor jednoglasno donosi sljedeću

**Odluku o imenovanju ravnatelja Osnovne škole Odra**

1. **Vatroslav Gabrić, prof. povijesti i geografije imenuje se ravnateljem OŠ Odra temeljem Natječaja za imenovanje, objavljenog 10. svibnja 2023. godine u Narodnim novinama.**
2. **Školski odbor tražit će prethodnu suglasnost ministra znanosti i obrazovanja**

**Ad. 4 Pitanja i prijedlozi**

Nije bilo drugih pitanja i prijedloga.

Predsjednica zaključuje sjednicu u 18,40 sati.

|  |  |  |
| --- | --- | --- |
| Zapisničar: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |